ประกาศสำนักนายกรัฐมนตรีประกาศสำนักนายกรัฐมนตรีเรื่องหลักเกณฑ์ วิธีการ และเงื่อนไขในการพิจารณาผลงานเพื่อเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่บุคคลของนิติบุคคลหรือบุคคลของคณะบุคคล โดยที่พระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ซึ่งแก้ไขเพิ่มเติมโดยพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์(ฉบับที่ ๒) พ.ศ. ๒๕๔๙ มาตรา ๑๐ วรรคหนึ่ง (๒) และ (๓) และวรรคสองได้กำหนดให้สำนักนายกรัฐมนตรีวางหลักเกณฑ์ วิธีการ และเงื่อนไขในการพิจารณาผลงานในฐานะบุคคลของนิติบุคคลซึ่งมีบทบาทหรือส่วนสำคัญในการสนับสนุนหรือผลักดันให้นิติบุคคลกระทำการอย่างใดอย่างหนึ่งอันเป็นประโยชน์แก่สาธารณะและบุคคลของคณะบุคคลซึ่งจัดกิจกรรมเป็นการเฉพาะกิจและมีผลตอบแทนทางเศรษฐกิจ สังคมหรือด้านอื่น ๆ เพื่อสาธารณประโยชน์อาศัยอำนาจตามความในมาตรา ๑๐ วรรคสองแห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ซึ่งแก้ไขเพิ่มเติมโดยพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์(ฉบับที่ ๒) พ.ศ. ๒๕๔๙ สำนักนายกรัฐมนตรีจึงออกประกาศกำหนดหลักเกณฑ์ วิธีการและเงื่อนไขในการพิจารณาผลงานเพื่อเสนอขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ให้แก่บุคคลของนิติบุคคลหรือบุคคลของคณะบุคคลไว้ดังต่อไปนี้ข้อ ๑ บุคคลของนิติบุคคลคนใดคนหนึ่งหรือหลายคนที่จะได้รับการพิจารณาเสนอขอพระราชทานเครื่องราชอิสริยาภรณ์ต้องเป็นผู้ซึ่งได้กระทำความดีความชอบโดยเป็นผู้มีบทบาทหรือส่วนสำคัญในการสนับสนุนหรือผลักดันให้นิติบุคคลบริจาคทรัพย์สินหรือกระทำการอย่างใดอย่างหนึ่งอันเป็นประโยชน์แก่สาธารณะและหากมิใช่เพราะบุคคลผู้นั้นแล้วการบริจาคทรัพย์สินหรือการกระทำการดังกล่าวจะเป็นไปไม่ได้บุคคลตามวรรคหนึ่งต้องไม่อยู่ระหว่างถูกดำเนินคดีเกี่ยวกับการหลบเลี่ยงชำระภาษีหรือดำเนินกิจการที่ผิดกฎหมายในกรณีบุคคลตามวรรคหนึ่งถูกกล่าวหาว่าหลบเลี่ยงการชำระภาษีหรือดำเนินกิจการที่ผิดกฎหมายส่วนราชการหรือหน่วยงานที่จะเสนอขอพระราชทานเครื่องราชอิสริยาภรณ์จะรอการพิจารณาขอพระราชทานเครื่องราชอิสริยาภรณ์สำหรับบุคคลของนิติบุคคลนั้นไว้ก่อนก็ได้ข้อ ๒ บุคคลของคณะบุคคลซึ่งจัดกิจกรรมเป็นการเฉพาะกิจและมีรายได้หรือผลตอบแทนทางเศรษฐกิจสังคม และด้านอื่น ๆเพื่อสาธารณประโยชน์ที่จะได้รับการพิจารณาเสนอขอพระราชทานเครื่องราชอิสริยาภรณ์ ต้องเป็นบุคคลสำคัญที่สุดจนเป็นที่ยอมรับในคณะผู้ร่วมจัดกิจกรรมให้เป็นผู้นำโดยมีหลักฐานสำคัญยืนยันในการจัดกิจกรรมนั้นๆ ด้วยความวิริยะ อุตสาหะ สุจริต และปราศจากข้อครหาใด ๆข้อ ๓ นิติบุคคลที่เป็นผู้บริจาคทรัพย์สินหรือกระทำการอย่างใดอย่างหนึ่งอันเป็นประโยชน์แก่สาธารณะตามข้อ๑ต้องไม่อยู่ระหว่างถูกดำเนินคดีเกี่ยวกับการหลบเลี่ยงชำระภาษีหรือดำเนินกิจการที่ผิดกฎหมายในกรณีที่นิติบุคคลถูกกล่าวหาว่าหลบเลี่ยงการชำระภาษีหรือดำเนินกิจการที่ผิดกฎหมายส่วนราชการหรือหน่วยงานที่จะเสนอขอพระราชทานเครื่องราชอิสริยาภรณ์จะรอการพิจารณาขอพระราชทานเครื่องราชอิสริยาภรณ์สำหรับบุคคลของนิติบุคคลนั้นไว้ก่อนก็ได้การบริจาคทรัพย์สินตามข้อ ๑ นิติบุคคลนั้นต้องไม่ได้รับประโยชน์ตอบแทนในเชิงการค้าการโฆษณา หรือการดำเนินการทางธุรกิจข้อ ๔ ทรัพย์สินที่นิติบุคคลบริจาคให้แก่ทางราชการถ้ากฎหมายกำหนดให้ผู้บริจาคเป็นผู้รับภาระค่าธรรมเนียมหรือค่าใช้จ่ายในการบริจาคตามกฎหมายจะนำค่าธรรมเนียมหรือค่าใช้จ่ายในการบริจาคนั้นมาใช้ประกอบการเสนอขอพระราชทานเครื่องราชอิสริยาภรณ์ไม่ได้ข้อ ๕ ทรัพย์สินที่นิติบุคคลบริจาคให้แก่ทางราชการและจะนำมาใช้ประกอบการพิจารณาเสนอขอพระราชทานเครื่องราชอิสริยาภรณ์ให้แก่บุคคลของนิติบุคคลนั้นต้องเป็นทรัพย์สินที่เห็นได้ว่าสามารถนำไปใช้เป็นประโยชน์แก่สาธารณะได้หากทรัพย์สินที่บริจาคไม่ก่อให้เกิดประโยชน์แก่สาธารณะหรือเป็นภาระแก่ทางราชการจะนำรายการการบริจาคดังกล่าวมาใช้ประกอบการเสนอขอพระราชทานเครื่องราชอิสริยาภรณ์ไม่ได้ข้อ ๖ การรับรองผลงานการกระทำความดีความชอบของบุคคลตามข้อ๑ และข้อ ๒ ให้หัวหน้าส่วนราชการระดับกรมหรือเทียบเท่าหรือหัวหน้าหน่วยงานของรัฐที่ได้รับประโยชน์หรือเกี่ยวข้องเป็นผู้รับรองผลงานและให้บุคคลของนิติบุคคลที่ได้รับการพิจารณาขอพระราชทานเครื่องราชอิสริยาภรณ์และผู้แทนนิติบุคคลซึ่งมีอำนาจหน้าที่ลงนามผูกพันนิติบุคคลร่วมลงนามพร้อมประทับตราของนิติบุคคลหรือให้บุคคลของคณะบุคคลที่ได้รับการพิจารณาเสนอขอพระราชทานเครื่องราชอิสริยาภรณ์ร่วมลงนามด้วยแล้วแต่กรณี ทั้งนี้ตามแบบหนังสือรับรองแสดงผลงานที่สำนักเลขาธิการคณะรัฐมนตรีกำหนดข้อ ๗ การเสนอขอพระราชทานเครื่องราชอิสริยาภรณ์ให้แก่บุคคลของนิติบุคคลตามข้อ๑ ต้องมีมติของที่ประชุมใหญ่ของนิติบุคคลหรือมติของที่ประชุมคณะกรรมการบริหารนิติบุคคลนั้นเห็นควรเสนอขอพระราชทานเครื่องราชอิสริยาภรณ์ให้แก่บุคคลดังกล่าว ทั้งนี้จะต้องมีหนังสือรับรองหรือรายงานการประชุมของที่ประชุมใหญ่ของนิติบุคคลหรือของคณะกรรมการบริหารนิติบุคคลนั้นประกอบการพิจารณาด้วยข้อ ๘ การเสนอขอพระราชทานเครื่องราชอิสริยาภรณ์ชั้นใดให้แก่บุคคลของนิติบุคคลหรือบุคคลของคณะบุคคลซึ่งกระทำความดีความชอบตามหลักเกณฑ์ในข้อ๑ หรือข้อ ๒ ให้พิจารณาตามผลงานของบุคคลนั้น ๆยกเว้นกรณีเป็นการบริจาคทรัพย์สินของนิติบุคคลหรือการบริจาครายได้จากการจัดกิจกรรมของคณะบุคคลให้พิจารณาตามจำนวนเงินหรือมูลค่าของทรัพย์สินที่บริจาคโดยการเสนอขอพระราชทานเครื่องราชอิสริยาภรณ์แต่ละชั้นตราต้องมีรายการบริจาคทรัพย์สินไม่ต่ำกว่าสามเท่าของการบริจาคทรัพย์สินตามที่กำหนดไว้ในบัญชีที่๑ท้ายพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ข้อ ๙[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๘ เมษายน พ.ศ. ๒๕๕๔อภิสิทธิ์เวชชาชีวะนายกรัฐมนตรีปริยานุช/ผู้จัดทำ๗ มิถุนายน๒๕๕๔ณัฐวดี/ตรวจ๗ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๕๖ ง/หน้า ๑/๒๐ พฤษภาคม ๒๕๕๔